ยาเลื่อนประจำเดือนมีผลกับที่ตรวจครรภ์ไหมคะ กินยาเลื่อนไป และมาตรวจขึ้น2ขีด2อัน แต่ตรวจอีกวันตอนเช้าขึ้น1ขีด ไม่แน่ใจว่าเพราะท้องหรือยาเลื่อนคะ
สวัสดีค่ะ ยาเลื่อนประจำเดือน ส่วนใหญ่จะใช้ยา norethisterone (นอร์เอทีสเทอโรน) ซึ่งเป็นยาฮอร์โมนโปรเจสเตอโรน ดังนั้น จึงไม่ได้มีผลต่อค่าการตรวจหาการตั้งครรภ์จากปัสสาวะแต่อย่างใดค่ะ เพราะการตรวจหาการตั้งครรภ์คือการตรวจหาฮอร์โมน HCG ค่ะส่วนการที่ผลตรวจหาการตั้งครรภ์พบขึ้น 2 ขีด ในการตรวจ 2 ครั้ง และพบ 1 ขีด ในการตรวจ 1 ครั้ง ซึ่งผลไม่ตรงกันนั้น แนะนำควรลองตรวจซ้ำดูอีกครั้ง โดยให้อ่านผลภายใน 5 นาทีหลังการทดสอบ ไม่ควรตั้งทิ้งไว้นานเกินแล้วจึงอ่านผล เพราะอาจพบขึ้น 2 ขีดได้ และถือเป็นผลบวกปลอมค่ะ แต่ทั้งนี้ หากไม่แน่ใจ ก็ควรไปตรวจที่โรงพยาบาลหรือคลินิกค่ะ